CELEX: 51996PC0134
Language: da
Date: 1996-03-27
Title: Forslag til RÅDETS AFGØRELSE om nedsættelse af et udvalg for beskæftigelses- og arbejdsmarkedspolitikken

Avis juridique important

|

51996PC0134

Forslag til RÅDETS AFGØRELSE om nedsættelse af et udvalg for beskæftigelses- og arbejdsmarkedspolitikken  /* KOM/96/0134 ENDEL - CNS 96/0097 */  

EF-Tidende nr. C 207 af 18/07/1996 s. 0011

Forslag til Rådets afgørelse om nedsættelse af et udvalg for beskæftigelses- og arbejdsmarkedspolitikken (96/C 207/07) KOM(96) 134 endelig udg. - 96/0097(CNS) (Forelagt af Kommissionen den 24. maj 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 145,under henvisning til udtalelse fra Europa-Parlamentet, ogud fra følgende betragtninger:På de seneste møder i Det Europæiske Råd er det blevet understreget, at bekæmpelse af arbejdsløshed og sikring af ligestilling udgør en prioriteret opgave for Fællesskabet og for medlemsstaterne;på Det Europæiske Råds møde i Essen i december 1994 blev der udpeget en række prioriterede områder, hvor der skal gøres en indsats med henblik på at løse de strukturelle beskæftigelsesproblemer; hver medlemsstat blev anmodet om at føre disse henstillinger ud i praksis via et flerårigt program; Rådet bestående af social- og arbejdsministrene, Rådet bestående af økonomi- og finansministrene samt Kommissionen blev anmodet om opmærksomt at følge udviklingen i beskæftigelsen, at se nærmere på medlemsstaternes politik på området og hvert år at aflægge beretning til Det Europæiske Råd om de fremskridt, der gøres på arbejdsmarkedet;udvalget nedsættes med henblik på proceduren for overvågning og indberetning som fastsat i hvidbogen om vækst, konkurrenceevne og beskæftigelse;Rådet bestående af økonomi- og finansministrene bistås i arbejdet vedrørende beskæftigelsen af Udvalget for Økonomisk Politik, Rådets afgørelse 74/122/EØF (1); Rådet bestående af socialministrene nedsatte i den forbindelse den 27. marts 1995 en ad hoc-gruppe bestående af arbejdsministrenes personlige repræsentanter;for fortsat at sikre, at EF's beskæftigelsesstrategi lykkes, og for at lette den praktiske gennemførelse af den procedure til overvågning af beskæftigelsen, der blev fastsat i Essen, blev det på Det Europæiske Råds møde i Madrid i december 1995 anset for nødvendigt, at der snarest muligt etableres et fast organ, der skal bistå Rådet bestående af socialministrene på beskæftigelsesområdet -TRUFFET FØLGENDE AFGØRELSE:Artikel 1 1. Der nedsættes et udvalg for beskæftigelses- og arbejdsmarkedspolitikken, herefter benævnt »udvalget«, der skal bistå Rådet med udførelsen af dets opgaver for så vidt angår beskæftigelses- og arbejdsmarkedspolitikken under overholdelse af traktaten og under hensyntagen til fællesskabsinstitutionernes og -organernes kompetence.2. Udvalget forestår bl.a.:- overvågningen af udviklingen i beskæftigelsen i EF- undersøgelsen af medlemsstaternes beskæftigelses- og arbejdsmarkedspolitik- udvekslingerne af oplysninger og erfaringer mellem medlemsstaterne og med Kommissionen på nævnte områder- udarbejdelsen af rapporter og henstillinger om disse spørgsmål.3. Rådet eller Kommissionen kan anmode udvalget om at afgive udtalelse om et særligt emne. Udvalget kan ligeledes på eget initiativ beskæftige sig med områder, der ligger inden for dets kompetence.4. Udvalgets formand sikrer sammen med formændene for andre udvalg, navnlig Udvalget for Økonomisk Politik og Det Stående Udvalg for Beskæftigelse, koordineringen af beslægtet arbejde, således at der tages hensyn til deres respektive ansvarsområder.Artikel 2 1. Udvalget består af to repræsentanter for hver medlemsstat og to repræsentanter for Kommissionen. Disse repræsentanter kan bistås af to suppleanter. Medlemsstaterne udpeger deres repræsentanter afhængig af deres deltagelse i fastlæggelsen og gennemførelsen af nationale beskæftigelses- og arbejdsmarkedspolitikker.2. Udvalget kan afhængigt af dets dagsorden anmode om bistand fra eksterne eksperter.Artikel 3 1. Udvalget vælger en formand blandt dets medlemmer for en toårig periode, der ikke kan forlænges.2. Kommissionen forestår udvalgets sekretariatsarbejde.3. Udvalget fastsætter sin egen forretningsorden.4. Formanden indkalder til udvalgets møder, enten på eget initiativ eller på anmodning af Kommissionen eller mindst otte medlemmer.(1) EFT nr. L 63 af 5. 3. 1974, s. 21.